Erba' irġiel Sirjani kienu involuti f'argument fejn intużaw xi injam u ħadid. Fi stqarrija l-pulizija qalet li dan seħħ ilbieraħ, għal xi 11,45pm fi Triq l-Imdina, Ħal Qormi. Tlieta minn dawn l-irġiel, ittieħdu l-Isptar Mater Dei b'ambulanza. Iż-żagħżugħ l-ieħor ta' 18-il sena ma sofra l-ebda ġrieħi. Ir-raġel ta' 20 sena ġie ċċertifikat li weġġa' gravi, filwaqt li t-tnejn l-oħra ta' 23 sena sofrew ġrieħi ħfief. L-erba' persuni ġew arrestati u qed jinżammu fil-lock-up tal-Pulizija fil-Kwartieri Ġenerali, il-Furjana. L-investigazzjonijiet tal-Pulizija għadhom għaddejjin. .td_uid_3_612a71737193c_rand.td-a-rec-img{text-align:left}.td_uid_3_612a71737193c_rand.td-a-rec-img img{margin:0 auto 0 0}